
HAARLEM TABATA DI FIESTA 


Na Haarlem-Hulanda, djaluna tabata tin dòbel selebrashon. Robert i Violeta Prinsen-Antoin a selebrá 56 aña ma- 
trimonial i nan yu muhé Zahira de Vries-Prinsen a kumpli 51 aña di bida. Ounke tur sobra famia no tabata presente 
debi ku nan ta ku vakashon, e ambiente a bai hopi dushi. Di parti di BONERIANO nos ta manda makutu yen di 
bendishon pa Zahira i su mayornan. 


Boneiru 
no a 
lubidá Niki 
Tromp 


Página: 5 


Maleta 
nobo ta 
yega 
kibrá 


Página: 4 


Bañonan 
na Te Amo 
Bich shushi i 
den mal 
estado 


Página: 3 

Vacature 


Wees het verschil wat je wilt zien. 
Solliciteer nu! 


Bestuurlijk Juridisch 
Adviseur B (2x) 


Meer informatie? 


www.bonairegov.com/bestuur-organisatie/vacatures 




Vacature 


Wees het verschil wat je wilt zien. 
Solliciteer nu! 


Wetgevingsjurist (2x) 


Meer informatie? 


www.bonairegov.com/bestuur-organisatie/vacatures 



KRALENDIJK- “Wèl- 
ga ta e último bala den 
un pistol, tin hopi otro 
tipo di akshon promé ku 
yega na wèlga”, tabata pa- 
labranan fuerte di Cherrel 
Kwidama, presidente di 
Algemene Federatie voor 


Bonairiaanse Werknemers 
(AFBW). Ya ta amplia- 
mente den publisidat ku tin 
un impase entre e sindikato 
i Selibon. Negosiashon di 
e Kontrato Kolektivo di 
Trabou (CAO) a stanka 
na e punto ku ta konserní 


oumento di salario di em- 
pleadonan. Awor gerensia 
di Selibon tin un ultimatum 
pa akordá e punto aki. 


Reunion 
Kwidama ta splika ku e 
sindikato a manda un kar- 
ta pa gerensia di Selibon 
ku na su turno a pidi 7 dia 
adishonal pa reakshoná. 
“Durante nos reunion gen- 
eral nos a planta e resultado 
i miembronan a bai di akue- 
rdo pa duna gerensia 7 dia”, 
e ta splika. Pues djaluna 15 
di ougùstùs 2022 esaki lo 
vense. Kwidama ta splika 
ku e trahadónan a eksigí pa 
papia ku direktor di Seli- 
bon. “ Den promé instante 
Leito a ninga. Despues di 
basta ratu el a enfrentá e 
empleadonan i splika su 
banda. Tambe el a splika ku 
e parti di lùmpsùm ta fo’i 
mesa.” 


Oumento 
Segun Kwidama 95 por- 
shento di e puntonan den e 
CAO ta negoshá. Pero riba 
e punto pa oumentá salario 
di personal ku 5 porshento 
a yega na un impase. “E 
intenshon ta pa e trahadó 
risibí un oumento di 5 por- 
shento pa aña 2022. Pa aña 
2023 i 2024 mester risibí 
oumento di 3,5 porshento. 
Gerensia a bisa ku Selibon 
no tin sèn pues nos a bisa 
ku nos ta bai Kolegio Ehe- 
kutivo pa pidi e montante 
nesesario”, 
segun 
Kwi- 
dama. 
Kolegio Ehekutivo a 
duna Selibon un supsidio 
adishonal di 400.000 dòler 
di kual 110.000 dòler ta 
kubri e 5 porshento di ou- 
mento salarial. “Gerensia 
no ke paga esaki pasombra 
nan ta bisa ku no tin seguri- 
dat di gobièrnu pa paga e 
oumento den 2023 i 2024”, 
Kwidama ta agregá. E ta 
haña ku gerensia ta per- 
hudiká e personal. “Bo no 
por kastigá e trahadó. Kiko 
bo ta bai hasi ku e 110.000 
dòler? Ademas nos por sera 


un CAO di 1 aña, pa no per- 
hudiká e trahadó.” 
Komunidat mester sinta 
spera wèlga? 
No por deskartá e grado 
di inkumbiniensia pa ko- 
munidat na momentu ku 
empleadonan di Selibon 
disidí na pone trabou abou. 
Apesar di e situashon tenso, 
Kwidama ta bisa ku wèlga 
no ta e siguiente paso. “Es- 
aki ta responsabilidat di e 


organisashon. Pueblo lo no 
paga, ta gerensia di Selibon 
mester resolvé. Ta nan a 
manehá malu tur tempu.” 
Kwidama ku furor ta sita 
un eks miembro di Hunta di 
Komisario di Selibon. “No 
haña rabia riba e trahadó ku 
4or di mardugá ta bin ranka 
bo kliko. 
Rabia ku e maneho di 
Selibon ku ta gana 12.000 
dòler pa luna.” 


Impase pa motibu di oumento salarial: 
sINDIKATO A DUNA sELIbON 
ULTIMATUM 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djárason 10 ougùstùs 2022 


12.00 Herensia: 
Nort'i Saliña 8 (Kas pa kas) 
13.00 Aki Boneiru: 
Enkuentro di Alumnonan di 


San Bernardus School di añ anan 60 


14.00 Herensia: 
Maria Pieters 
15.00 BAPA: 
Wilbert Genaro Pourier 2 
16.00 Herensia Korsou: 
Justiniano Dalnoot 
17.00 Aki Boneiru: 
Kanta Orkidia (Lansamentu CD Nobo) 
18.00 Herensia Saba: 
Will Johnson 
19.00 BAPA: 
Zeerover (Erik Bisslick) 


20.00 Aktualidat: 
Melba Juan Pedro 
21.00 Dokumental: 
Niki Tromp 
23.00 Sitionan Marka: 
6 Mati mati i Marka Indjan 


Programanan di Bonaire.tv 
TELBO kanal 70 
Flamingo TV kanal 23 


KRALENDIJK- Un siu- 
dadano a aserká BONERI- 
ANO ku su preokupashon. 
E bañonan na Te Amo Bich 
ta den un estado asina shushi 
ku esaki sigur ta peliger pa 
higiena pues salubridat. 
Ademas, no solamente hen- 
denan lokal ta eksperensiá 


esaki pero naturalmente 
vários turista, mirando ku e 
bich ta gustá bou di e grupo 
aki. BONERIANO a tuma 
kontakto ku departamento 
di komunikashon di Entidat 
Públiko Boneiru (EPB) ku 
a konfi rmá ku mantenshon 
di e bañonan aki ta respon- 


sabilidat di gobièrnu. No 
opstante esaki, no por duna 
un aklarashon pa e kousa 
di mal estado di e bañonan. 
Sí, a konsehá reportero di 


Bañonan na Te Amo Bich shushi 
i den mal estado 


KRALENDIJK—Gai 
kòrá a kanta ayera mèrdia 
entre Trocadero i Passan- 
gran. Un kliko lo mester 
tabata na kandela i esaki 
a produsí bastante huma i 


kandela. 
Polis a sera kaya pa asi- 
na kuerpo di bombero por 
a hasi nan trabou. Afortu- 
nadamente no tabatin niun 
herido 


BONERIANO pa aserká e 
departamento konserní. E 
fotonan ta duna un impre- 
shon di un situashon ba- 
stante fi s. 


Kliko na kandela 

KRALENDIJK – Siu- 
dadano Nel Piar ta relatá ku 
djadumingu el a bula ku EZ 
Air di Aruba pa Boneiru, 
pero ora el a yega Boneiru 
su maleta tabata kibrá i a 
hañ’é hinká den un saku di 
plèstik grandi ku tur su pa- 
ñanan plamá. 
Piar: “Mi a entregá mi 
maleta nobo nobo, bon bon, 
na bali na Aruba. Pa mi sor- 
presa ora ku mi a yega Bo- 
neiru pa mi kue mi maleta, 
mi a hañ’é kibrá den mitar 
hinká den un saku grandi 
di plèstik i tur paña bentá 
den saku. Ora ku mi a bai 
reklamá e maleta, nan a 
bisá mi ku EZ Air no ta 


responsabel pa maleta ku 
ziper a kibra.” 
Piar ta puntra, kon por 
ta posibel ku el a chèkin 
su maleta entreg’é bo bon 
anto ta kibr’é i bisa ku no ta 
responsabel. Ken ta respon- 
sabel anto. 
Piar ta pidi tur hende ku 
ta bula ku EZ Air pa wak 
bon. E ta haña loke a soso- 
dé kos di mala fe, maltrato i 
ta kometé abuso ku maleta. 
Ta benta nan pa loko i pa 
kolmo ta 14 kilo so e male- 
ta tabata pisa, hopi tristu. 
Reakshon EZ Air 
BONERIANO a tuma 
kontakto ku un repre- 


sentante di EZ Air, kende 
a indiká ku na diferente 
okashon e kompania ta 
hañ’é ku tipo di situashon- 
nan asina. Ta trata di maleta 
barata ku ziper ku ta bula. 
E maleta mes no tabatin 
daño ku por bisa ku ta tra- 
hadónan di EZ Air a lag’é 
kai òf machiká. Esaki ta 
okashoná pa e ziper ku a 
kibra, loke e kompania no 
por hasi masha kos, e rep- 
resentante di EZ Air a bisa. 
E representante di EZ 
Air a bisa: “Hopi biá ta asi- 
na tambe ku maleta ta daña 
riba e karusel na aeropuer- 
to. Pero den e kaso spesí- 
fiko aki ta bisto ku ta e ziper 


Title: 
Administrative and Finance Assistant 
Job Requisition ID: 
221791 


Location: 
Bonaire, Bonaire, Netherlands Antilles 
Category: 
ADMINISTRATIVE SERVICES 


Description: 
Want to build a stronger, more sustainable future and cultivate your career? 
Join Cargill’s global team of 160,000 employees who are committed to safe, 
responsible and sustainable ways to nourish the world. This position is in 
Cargill’s protein and salt business, where we provide wholesome, high-quality 
food products to a wide range of customers, from foodservice operators and 
grocery stores to manufacturers and exporters. 


Job Purpose and Impact 
The Administrative and Finance Assistant will make independent decision 
regarding planning, organizing and scheduling of more complex administra- 
tive support. In this role, you will coordinate, integrate and implement as- 
signed administrative or staff functions. 


Key Accountabilities 
· 
Apply detailed knowledge of department operations and infrastructure, 
policies and procedures to perform moderately complex administrative 
processes. 
· 
Schedule and coordinate meetings, diaries, and travel arrangements. 
· 
Solicit, collect, and organize documentation and data to perform 
moderately complex data entry into one or more systems. 
· 
Plans, coordinates, and confirms logistics for more complex meetings 
and travel. 
· 
Provide assistance and training to lower-level employees. 
· 
Handle complex clerical, administrative, technical or customer support 
issues under minimal supervision, while escalating only the most com 
plex issues to appropriate staff. 
· 
Other duties as assigned 


Minimum Qualifications 
· 
High school diploma, secondary education level or equivalent 
· 
Minimum of four years of related work experience 
· 
Must be fluent in English, Papiamento, and Spanish 
· 
Must have working experience on Microsoft Office and QuickBooks 


Apply now 
https://jobs.cargill.com/job/Bonaire-Administrative-and-Finance- 
Assistant-Bona/751716902/ 


Or Email: nicole_salgado@cargill.com 


a kibra, loke e kompania no 
por kubri. 
I nan sa pasobra nan a 


firma un dokumento i ta 
bisa kla ku no ta para re- 
sponsabel pa ziper kibrá.” 
Maleta nobo ta yega kibrá 


KRALENDIJK-- Kaya 
Internashonal tabata senar- 
io pa un aksidente entre dos 
vehíkulo. No tabatin herido 


Dos vehíkulo ta 
aksidentá 


i e daño material tabata 
mínimo. Un apelashon un 
bes mas na tur outomobilis- 
ta pa ta atento den tráfiko. 

Mi pashon ta pa traspasá 
konosementu òf saber pa 
hende yòn. Promé ku mi no 
t’ei mas, mi deseo ta pa tur 
loke mi sa, ku mi a atkirí na 
konosementu, keda tras. No 
ta bal la pena pa bai den mi 
graf ku nan. Loke ta skirbí i 
grabá t’ei, pero loke ta den 
mi kabes mi ke pa drenta 
kabes di otro hende. 


*** 
Mi no ta pretendé di sa tur 
kos. Esei di mes ta imposi- 
bel. Pero mi sa hopi di spe- 
sialmente historia, kultura i 
naturalesa di Boneiru. Mi a 
disidí di laga operashon di 
BONERIANO den otro man, 
den man di hendenan hóben, 
pa asina bai dediká mas 
tempu na organisá e archivo 
di FuHiKuBo. E siman aki 
nos a kuminsá ku un kam- 
paña pa buska bo-luntario ku 
ke yuda den organisashon di 
nos archivo di papel, mate- 
rial oudiovisual i foto. Mi ta 
spera di haña reakshon. 


*** 
Mi edat ta subiendo. Mien- 
trastantu mi ta yegando edat- 
nan krítiko. Mi no sa gusta 
papia tokante murimentu ku 
otro hende. E úniko persona 
ku ken mi ta papia profunda- 
mente i habrí riba e tópiko aki 
ta mi yu Sebel. Mientrastan- 
tu, despues di a papia hopi 
kuné, e sa kiko ta mi pensa- 
mentunan riba e tereno aki. 
Nos tin bon kombersashon 
i kominkashon riba e tópiko 
aki. Mi ta konfi’é hopi kos. 
Kada bes un tiki mas. 


*** 
Mi mama a yega 89 aña i mi 
tata 94. Mi no tin e ilushon 
di yega e edatnan haltu ei. 
Esaki ta nifiká ku mi tin kisas 
máksimo 10 aña pa bai. Ki- 
sas asta ménos ku esei. Ta 
e realidat. Mayoria hende no 
gusta papia tokante morto. 
Pero ta kos ku bo mester pa- 
pia ariba. Si tin ún kos di kua 
bo por ta sigur den e bida 
aki, ta ku bo ta muri un dia. 


*** 
Naturalmente, meskos ku mi 
ta kere tur hende, mi ke biba 
100 aña mes, pero mi mes- 
ter ta den bon kondishon sí. 
Si no por, laga para. Na mo- 
mentu ku mi no ta útil mas, ta 
tempu di laga kai. 
*** 


KRALENDIJK – Trinta 
aña despues di su mor- 
to inesperá ainda pueblo 
boneriano ta keda kòrda 
Niki Tromp. Fundashon 
Históriko Kultural Boneri- 
ano (FuHiKuBo) a haña 
reakshon positivo riba un 
dokumental ku a traha di 
Pedro 
Nicolaas 
Tromp, 
kende a fayesé dia 7 di 
ougùstùs 1992 na aeropuer- 
to di Kòrsou, na unda e ta- 
bata di tránsito pa Caracas, 
Venezuela, pa bai promové 
Regata Internashonal di 
Boneiru. 
Djaluna último Bonaire. 
tv a kuminsá transmití e do- 
kumental di Niki Tromp, 
despues ku dos dia anterior 
a estrená esaki pa famianan 
den sala di FuHiKuBo. E 
parti final di e dokumental 
aki a konmové e famianan, 
tambe amigunan di Niki 
Tromp ku tabata presente. 
Awe djárason pa 9'or di 
anochi e dokumental aki ta 
ripití pa último biá na Bo- 
naire.tv, kanal 70 di Telbo 
i 24 di Flamingo TV. E ta 
dura dos ora. 


Anochi bunita 
Den sala tabatin dos yu 
di Tecla Piar-Martilio, un 
famia hopi yegá na famia 
Tromp. Josephine Piar a 
bisa despues di a mira pre- 
sentashon di e dokumental: 
“Tabata un anochi asina 
bunita. Huntu ku yunan di 
Niki Tromp nos a disfrutá di 
un dokumental di bida, tra- 
bou di e ser aki, ku a brinda 
Boneiru hopi mes riba dife- 
rente tereno. Nos famia ta 
sumamente kontentu ku un 
parti chikitu di e tantu kos- 
nan ku Niki Tromp a hasi pa 
Boneiru, a keda dokumentá 
pa generashonnan benidero 
i desendientenan di Niki ku 


ta lantando por sa.” 
“Apesar ku e tabata un 
rubiano, Niki a stima Bo- 
neiru di kurason. El a biba 
gran parti di su bida na Bo- 
neiru i a forma su hogar aki. 
Mirando e dokumental aki 
-- te asta nos ku a konos’é 
djaserka -- nos a lubida e 
tantu kosnan ku Niki hasi”, 
segun Josephine Piar. 


Embahador 
Di akuerdo ku Josephine 
mas aleu den su komenta- 
rio, loke semper ta di stèm- 
pel den su mente ta ku Niki 
tabata un embahador turí- 
stiko ku a bende Boneiru 
den ekterior i hasi Boneiru 
konosí, ku awor por sigui 
kana riba e spornan ku a 
keda atras, desaroyando 
mas i mas den e área turí- 
stiko. 
Josephine Piar: “Un kos 
mi a apresiá. Esei ta ku e 
úniko organisashon ku a 
pone atenshon spesial na 
Niki tabata Los Diagonáles, 
ku a traha un kansion ku a 
bira e himno di Regata.” 
“Sigur loke nos tur a 
apresiá ta ku e dokumental 
aki ta na su lugá pa kòrda 
ku un tempu tabatin un Niki 
Tromp, ku a traha ku alma 
i kurpa pa nos dushi Bo- 
neiru. Nos ke gradisí Bòi 
Antoin i Anneke Jansen di 
FuHiKuBo pa a produsí e 
documental aki.” 
Josephine Piar a fina- 
lisá su komentario: “Nos 
famia sigur ta gradisí famia 
Tromp ku pa áños i áños 
a keda ku mesun amor pa 
otro.” 


Rekonosimentu 
Alvin Obersi a komentá: 
“Un gran homber ku amor 
pa Boneiru. El a bai muchu 
tempran. Mi tabatin e honor 


di a konos’e, apesar ku mi 
tabata un mucha bon amigu 
di su yunan. Hopi bon pa 
rekordá nos hendenan ku 
a yuda Boneiru i su hende- 
nan.” 
Lisandro (Dito) Cecilia 
ta di opinion ku a bira tem- 
pu pa gobièrnu duna reko- 
nosementu na un persona 
ku a nifiká hopi pa e isla 
aki. “Mi ta spera ku pronto 
por rekonosé Niki Tromp, 
pa asina futuro generashon- 
nan tambe por rekordá e 
gran personahe aki.” 
Milena Cicilia a indiká 
ku el a keda impreshoná 
pa tende i lesa tantu kos 
ku e Niki a hasi durante su 
trayektoria riba e mundu 
aki, espesial riba i pa Bo- 
neiru. 
“Definitivamente 
un gran hòmber. Anto pa a 
muri yòn asina.” 


Leyenda 
Segun Junior Martis, 
Niki tabata un leyenda den 
historia di turismo boneri- 
ano. Un dje pioneronan ku 
amor i dedikashon, kargá 
ku pashon pa Boneiru. 
Tica Nicolaas, ku ta- 
bata hopi embolbí ku Niki 
Tromp, a splika ku el a ko- 


nosé 
Niki promé biaha den su 
trabou di seguro. “Despues 
ku mi a bin biba na Bonei- 
ru na Nort Saliña tabatin 
un grupo di aguinaldo ku 
Yolanda Nicolaas tabata 
dirigí. Yolanda a aserká mi 
i puntra si mi tabata deseá 
di sigui, pasobra e no ta 
interesá mas pa sigui ku e 
grupo. Komo na Aruba ya 
kaba mi tabata forma parti 
di un grupo di aguinaldo, 
mi a bai di akuerdo.” 
Di akuerdo ku Tica 
Nicolaas, tabata ei ku el a 
bin topa ku Niki, ku tabata 
mènedjer. E tabata regla tur 
presentashon pa nos. Tabata 
un bon tempu ku hopi pre- 
sentashon. Tica: “Despues 
mi tabatin hopi kontakto 
ku Niki tempu ku mi a par- 
tisipá pa Miss Bonaire. I 
despues ku mi a keda ko- 
roná komo Miss Bonaire e 
kontakto a intensifiká mas 
profundo. Niki i su esposa 
Marvel a enkargá nan mes 
ku mi preparashon general, 
tantu na etiketakomo "self 
confidence" pa mi partisi- 
pashon na Miss Universe. 
Niki tabata dediká hopi 
tempu na mi preparashon.” 


Awe por mira su dokumental pa 9'or di anochi 
Boneiru no a lubidá 
Niki Tromp 

KRALENDIJK—Na- 
thaly Evertsz den e pro- 
grama AKTUALIDAT ta 
kombersá ku sra. Melba 
Juan Pedro. Un trahadó so- 
sial ku hopi aña di ekspe- 
rensia tantu na Kòrsou i 
Boneiru. Melba a nase den 
e bario di Rincon. Na edat 
di 3 aña el a emigrá ku su 
mayornan i rumannan pa 
Kòrsou. Den e tempu ei 
tabata un kustumber ku 
bonerianonan tabata bai 
buska trabou na entre otro 
Kòrsou. “ Despues ku mi a 
terminá skol, mi a kuminsá 
traha na kas di diferente 
hende i tabata wak yu pa 
nan. Akinan por bisa mi 
afinidat pa traha ku mucha 
a inisiá.” Un di Melba su 
rumannan, e tin tres, tabata 
trahá na internat. Esaki a 


pone ku sùrnan a bai kas i 
pidi pèrmit di su mama pa 
Melba por a bai traha na 
internat. Tabata komun e 
tempu ei ku sùrnan tabata 
pidi pèrmit pa traha i tambe 
pa wak e situashon di kas. 
Trahando na internat Melba 
a okupá diferente puesto; 
for di asistente di lider te 
lider di grupo. Despues di a 
okupá tur e puestonan aki, 
Melba a sinti nesesidat di 
un otro reto. El a disidí di 
regresá Boneiru i a bai traha 
na Boneriaanse Jeugdzorg 
pa un aña.No opstante ku 
el a traha den e sektor aki 
i tabatin eksperensia, Mel- 
ba a opta pa bai Hulanda i 
sigui pa un estudio di HBO. 
Melba a optené tantu su di- 
ploma komo SPH i tambe 
MWD. Esaki a hiba Melba 


den e sektor di trahadó so- 
sial. Estando na Hulanda, 
Melba a traha na diferente 
instansia i organisashon. 
Esun ku por bisa tabatin 
gran impakto ta na klínika 
di tbs. “ Mi a siña hopi tra- 
hando den e klínika aki. Pa 
hopi e personanan aki ta 
mirá komo kriminal. Pero 
mi siña kon nan ta pensa 
pa mi por a traha ku nan,” 
Melba ta splika. Na 2011 
Melba a regresá Boneiru 
unda el a laborá na EOZ. 
Entretantu ya el a yega edat 


di baha ku penshun, pero ta 
sigui duna su aporte i pasa 
su konosementu na spesial- 
mente mayornan. 


Komportashon 
desviante 
“ Pa bisa frankamente, 
mi afinidat a keda ku mucha- 
nan ku komportashon des- 
viante. Mi ta purba yuda e 
mayor pa kambia i kompro- 
ndé e yu su komportashon 
negativo den unu positivo.” 
E trahadó sosial ta splika 
ku tin diferente teoria riba 
kon komportashon desvi- 
ante ta originá. Un mucha 
por tin influensianan gené- 
tiko pero tambe di loke e 
ta mira i eksperensiá den su 
alrededor. E ta sigui splika 
ku manera ku mayornan 
ta mira edukashon ta hopi 


diferente for di algun tem- 
pu pasá. Esaki na su turno 
ta pone ku por ehèmpel ma- 
yornan ta tolerá muchu mas 
di yu(nan). Segun Melba 
esaki por tin su konsekue- 
nsianan kuné. “ Ta e kos 
chikitunan aki ta bira pro- 
blemanan grandi despues 
ku mayornan mas tin difi- 
kultat kuné. Un mucha ku 
por ehèmpel no tin struk- 
tura i no ta aseptá guia. E 
mes ta disidí si e ta bai skol 
òf no, kiko e ta kome etc. 
Praktikamente por bisa ku e 
ta esun ku ta tuma desishon 
den kas. Ta bin aserka ku e 
mama tin dos trabou i no tin 
tempu pa guia i strukturá e 
yu. Tur esakinan por resultá 
den un mucha sin struktura 
i sin regla ku tur konsekue- 
nsia ku esakinan por tin. 


BONERIANO ta aploudí e esfuerso di Korte di Hustisia pa enfoká mas 
riba atraé yunan di tera i personanan ku tin bon konosementu di nos kul- 
tura i idioma den e sistema hurídiko. E intenshon ta pa transformá nos 
sistema di lei di un manera ku ta kuadra mas ku Karibe. Den práktika ta 
enserá ku ke atraé mas hues i fiskal ku raisnan karibeño. 
Algu sumamente positivo i importante. BONERIANO semper a mira e 
balor agregá di paso aki i a boga pa implementá esaki. Pero nos no por 
keda sin kuestioná, sí komunidat mes ta kla pa esaki. Nos hendenan 
ta kla pa respetá i mira e balor agregá di tin huesnan i fiskalnan yu di 
tera? Nos a kuminsá duda esaki, mirando sierto insidente den e último 
lunanan. 
Reportero di BONERIANO ta kubri kasonan den korte. Esaki ta konta pa 
tantu kasonan sivil komo penal. Komo medio di komunikashon, nos ta 
konsiderá e tarea aki sumamente importante. Pasobra no solamente bo 
ta informá komunidat, pero alabes bo ta vigilá e proseso hurídiko. 
Na vários okashon BONERIANO a bati bèl, kritiká i persistí na momentu 
ku sosodé algu ku ta aparentá di ta inhustu. Kuantu bia nos no a kues- 
tioná proseder di Ministerio Públiko? Tur esaki ku e meta pa garantisá 
hustisia. 
Meskos ta nos deber pa kuestioná aktitut eróneo di nos hendenan. Nos 
reportero ta nota ku diferente fiskal hulandes oropeo sa dirigí nan mes 
na un sospechoso riba un manera basta fuerte. Naturalmente esaki ta 
parti di nan funshon i nan ta hasié ku tur rason. Na final di kuenta, ta 
nan ta representá komunidat den un kaso penal. 
Pero tin bia nos ta puntra nos mes, sí e fiskal tin mas konosementu di 
nos kultura i idioma nan lo a evitá di usa sierto palabra òf matis. Pa 
e simpel echo ku sierto remarke den e kultura hulandes no tin masha 
peso, pero pa nos e por ta un ofensa grandi. Apesar di esaki, nos re- 
portero nunka a nota un sospechoso insultá, menasá òf zundra e fiskal 
hulandes oropeo. Nan idioma di kurpa sa demonstrá nan malkontentu, 
pero semper a sa di ehersé un grado di dominio propio. I asina mester 
ta. Lamentablemente nos a nota ku na diferente okashon e barera pa un 
sospechoso insultá òf menasá e fiskal ‘lokal’ ta muchu mas abou. E ta 
remarkabel, pasobra hustamente e fiskal ku konosementu di nos kultura 


i idioma nunka a yega di hasi un remarke kuestionabel dirigí personal- 
mente na un sospechoso. 
Apesar di esaki parse ku ta mas fásil pa ofendé i zundra lokual ta di nos. 
E grado personal ku ta bira kontra e persona aki ta laga nos kuestioná e 
konsepto pa ‘karibianisá’ nos sistema di lei. 
No komprondé nos robes, nos no ta boga pa zundra e fiskal hulandes 
oropeo. Pero nos ta kondená e aparensia ku ta hopi mas fásil pa zundra 
i menasá un fiskal pasombra e tin e kolo di kueru i idioma ku nos ta reko- 
nosé komo parti di nos. 
Hasi hustisia mas karibense ta hopi bon. Esaki solamente por ta eksi- 
toso na momentu ku nos komprondé ku kada siudadano mester respetá 
loke hustisia ta para p’e. No opstante ken ta ehersé e funshon. Kada ser 
humano ku pone pia den un sala di korte mester ta konsiente di e sim- 
bolismo di esaki. No opstante bo ta abogado, fiskal, akusado, prensa òf 
bishitante. Bo ta respetá e echo ku nos tin un estado di derechi i den 
sala di korte ta hiba e ‘bataya’ pa garantisá interes di tur partido. 
Aki den mester enfoká pa kuida seguridat i konfiansa di un komunidat 
kompleto. No por permití ku den e sala aki ta demonstrá un kondukta 
ònbeskòp, agresivo òf menasante. 
Alabes mester enfatisá ku pa nos, ta deber di e hues pa mantené e òrdu 
den su sala di korte. Na diferente okashon hues ta hasi klaro na kualke 
individuo ku e no ta aseptá niun klase di demostrashon di agresividat 
òf falta di rèspèt. 
Pero siman pasá, durante tratamentu di un kaso penal e sospechoso 
a reakshoná basta inapropiá kontra e fiskal. Nos reportero a kere ku e 
hues mesora lo a aktua i ku man duru ta hasi klaro ku no ta tolerá e ak- 
titut aki. Pero e no a hasi esaki. 
Tin ku bisa, ku e hues riba un tono basta suave a trankilisá e sospecho- 
so. I kisas esei tabata e intenshon. Na nos konsepto, e mensahe no a 
yega bon kla ku den sala di korte un i tur mester komportá na e manera 
apropiá. 
BONERIANO komo e medio di komunikashon di pueblo ta keda vigilá 
interes di su pueblo. Pero nunka nos lo aploudí atake personal kontra 
kualke persona no opstante esaki su funshon. 


KOMUNIDAT TA KLA PA ‘KArIbIANIsá’ 
HUsTIsIA? 


Sra Melba Juan Pedro ta splika den AKTUALIDAT 
“Ta tolerá mas ku ántes, esaki por tin konsekuensia” 

Kerkmeester makamba 
E 
promé 
kerkmeesternan, 
manera tabata yama nan, tabata 
di nashonalidat hulandes. Ora ku 
pues un saserdote spañó a bin 
bisa, kon nan tabata hasi e trabou 
aki na Colombia òf Spaña, esaki a 
trese pleitu. 
Esaki tabata e kaso tambe ku 
Pader Salvator de Guebarra (Ga- 
varro), ku a yega Kòrsou dia 17 di 
yüni 1745. Mesora el a instalá su 
mes den misa i pastorí, ku tòg ta- 
bata pará bashí. Pero e no a tene 
kuenta ku e kerkmeesternan, ku un 
sierto momentu a bai serka Gober- 
nador, ku na su turno a ordená e 
pader pa bandoná misa i pastorí. 
Dieskuater dia despues Pader 
Miguel Martin Roldan a yega Kòr- 
sou pa hasi trabou saserdotal. 
Esaki si tabata a hasi kos di inteli- 
gente, dor di bai skucha e kerk- 
meesternan. Huntu ku e direktiva 
di misa, esta Anthony Slijk, George 
Germa (Italiano) i Jean Baptist Ga- 
chasin (Franses), ansianonan di 
Komunidat Katóliko Romano, ela 


pidi Gobernador Isaac Faesch, 
pa ekspulsá Gavarro for di e isla, 
agregando: “E tabata un buskadó 
di problema na Caracas”. 


Luna di problema 
Gavarro a bai for di Kòrsou, 
pero dia 9 di febrüari 1747 el a re- 
gresá. I februari a bira un luna di 
problema. Gavarro a skohe banda 
di e mulata i negernan, ku de fakto 
práktikamente tabata forma henter 
e parokia. Rolden i e kerkmeester- 
nan tabata pará mas na banda di 
e hende blankunan, ku no taba- 
ta mas ku 30, pero ku tòg kier a 
dominá e parokia di Santa Ana. 
E hendenan di koló, mulata 
i negernan, bou di direkshon di 
Claas de Casseres i Anthony 
Beltrand, a bai denunsiá Pastor 
Roldan serka e sekretario di Kòr- 
sou Jan van Schagen. A akus’é di 
tur sorto di práktikanan no-pasto- 
ral. E kerkmeesternan a defendé 
nan mes i a tilda Pader Gavarro ku 
e no tabatin derechi di ta na Kòr- 
sou i a skohe banda di e hende- 


nan di koló, predikando te asta den 
misa ku mester pone hendenan di 
koló igual na hende blanku. 


Desòrdu 
Mas ku un siman despues, riba 
djadumingu 27 di februari, entre 
e dos santu sakrifisionan di misa, 
un grupo grandi di mulata i neger, 
organisá pa ámbos kabesante, De 
Casseres i Beltrand, tambe Pastor 
de Gavarro, a bin krea desòrdu, 
pero a ser strobá pa yega mas leu. 
Algun dia despues un grupo 
grandi di hende di koló a bai kas 
di Roldan, kende a sinti su mes 
menasá i a pura sera portanan di 
su kas. Nan a purba fòrsa e por- 
tanan, pero Roldan a logra hui for 
di e kas, hasiendo uso di un trapi. 
E hendenan di koló a menasá ku 
“sanger lo drama”. 
Tabata trata pues di un iregula- 
ridat relativamente serio, den kua 
a hasi uso di kontroversianan ra- 
sial. E kerkmeesternan tabata sa 
di konvensé Gobernador, ku e 
hende blankunan no kier a pèrdè 
Roldan i ku tabata mihó pa kore ku 
Pader Gavarro for di e isla. I esaki 
a sosodé tambe. Na luna di aprel 
di e mesun aña ei a bolbe haña 
un pastor nobo na Kòrsou, un 
pader Dominikano, De Meseretz, 


ku no muchu tempu despues tam- 
be a bini den konflikto ku e kerk- 
meesternan, komo ku nan kier a 
regla tur kos den misa. 


Sera misa 
Na luna di mei Slijk, Gacha- 
sin, Roelen Cales i Lierens a pidi 
Gobernador pa sera e misa numa. 
Nan tabata preferá un situashon 
sin misa, ku un misa ku un pastor 
ku tabata hasi loke e ke. 
Pero dos aña despues, na 
1751, a bolbe surgi basta bochin- 
cha den misa, loke a pone Gober- 
nador disidí pa remplasá Louis 
Verge i i Jean Joubert, ku tabata 
kerkmeester e tempu ei, pa Slijk i 
Gachasin. Mas aleu Gobernador a 
pidi e hendenan di koló pa “no plei- 
ta i hasi problema den kas di Dios”. 
No ta kasualidat, ku 1751 ta- 
bata e aña tambe di e rebelion di 
katibu na Hato, na unda un echo 
remarkabel a sosodé, ku e mesun 
Anthony Beltrand, lider di e hende- 
nan di koló na Otrobanda, mester 
a dominá e rebelion aki huntu ku 
su hòmbernan. Tabata un komuni- 
dat bruhá e dianan ei. Nos no por 
ni presumí na kua banda Nicolaas 
Senior, e tata di Barth, tabata pará. 
Dies aña despues si nos ta mir’é 
skohe banda. (Outor Hein Nooyen) 


Hendenan 
Inlubidabel© 


Hendenan rebelde 
di koló 


Bisa numa ku desde 1730 e pastornan ku tabata pasa Kòrsou, tabata pidi 
asistensia di laikonan pa sigurá spesialmente nan asuntunan komersial, 
manera kas i mobilario. Gobièrnu tabata rekonosé e hòmbernan aki komo 
enkargadonan komersial, representante òf atministrador. E pastornan ku 
a bini despues, tabata pará dilanti un direktiva di iglesia ku a krese po- 
kopoko, algun kabayero ku nan no por a konsiderá sin mas komo nan 
asistente òf konseheronan, pero ku tabata laga komprondé bon kla ku nan 
tabata responsabel pa misa i pastorí. 


Basílika di Santa Ana tin hopi historia. 

Akto di Fe 


Mi Señor i mi Dios! 
Mi ta kere ku Bo ta Dios úniko den tres Persona: 
Tata, Yu i Spiritu Santu; ku Dios a bira hende. 
Pa nos a muri na krus; 
ku Bo ta pagadó di bon i kastigadó di malu. 
Mi ta kere tur loke Bo a revelá 
i ku Santa Iglesia Katolika ta siñá. 
Mi ta kere sigur, pasobra Abo a bisa, 
ku sabi tur kos i ta papia bèrdat. 
Señor, hasi mi fe mas grandi! 


Akto di Kontrishon 


Dios di miserikòrdia! 
Mi tin duele ku mi a hasi pika, 
pasobra mi a meresé bo kastigu i mas tantu 
pasobra mi a ofendé Bo, 
ku ta mi bienhechor di mas grandi i bondat mes. 
Mi ta detestá tur pika i mi ta primintí, ku yudansa di bo grasia, 
di drecha mi bida i di no hasi pika nunka mas. 
Señor, tene miserikòrdia di mi, pekador! 


E 7 
Sakramentonan 


1.Boutismo. 
2.Konfirmashon. 
3.Santa Eukaristia 
òf Santísimo Sakramento 
di Altá. 
4.Rekonsiliashon òf 
Konfeshon. 
5.Sakramento di 
enfermonan. 
6.Órden saserdotal. 
7.Matrimonio. 


E 10 
mandamentunan 
di Dios 


Adorá Dios so i stim’E mas 
ku tur kos. 
No usa nòmber di Dios 
sin mester. 
Santifiká dia di Señor. 
Honra bo tata i mama. 
No mata. 
No kometé adulterio. 
No hòrta. 
No lanta falsu testimonio 
riba bo próhimo. 
No deseá kos deshonesto. 
No kudishá kos di otro 
hende. 


Nos Tata 
Nos Tata ku tan a shelu, 
Bo Nòmber sea santifiká, 
Laga Bo Reino bini na nos, 
Bo boluntat sea hasi na tera 
komo na shelu. 
Duna nos awe nos pan di kada 
dia, 
I pordoná nos nos debe, mes- 
kos ku nos ta pordoná nos 
debedornan, 
I no laga nos kai den tentas- 
hon, 
Ma libra nos di malu. 

KRALENDIJK--Resi- 
entemente Carlos Salsbach, 
tabata animá musikalmente 
e dia na Kenchi Bigeye 
Scad seafood Restaurant. 
Miéntras e tabata kanta, un 
di su nietunan, ku ta biba na 
Boneiru tabata di bishita na 
Kòrsou serka dje, e mucha 
no a skit for di su opa stimá, 
pa sostené ku su kalor. 
Meskos 
opa 
Carlos, 
tambe a brasa su nietu i 
huntu nan a animá esnan ku 
a bishita e sitio pa sisti nan 
stoma. Sigur pa mas ku un 
ora, e nietu a keda pega riba 
e opa. Asina ta amor di bèr- 
dat pa otro. Un reportero di 


BONERIANO a saka nan 
potrèt, for di un distansia. 


Djadumingu atardi, miembronan di famia, konosí, bon 
amigu, tur a despedí di nan ser kerí Mario, bon kono- 
sí pa Mayon. Na parokia San Bernardo, por a mira e 
defuntu pa último bia, kara pa kara. Despues a sigui 
ku santu sakrifisio di misa, ofisiá pa pader Santiago 
Malagon. Despues di misa a sigui ku e defuntu pa san- 
tana katóliko na playa, kaminda a lag’e na su último 
lugá di sosiegu. Sigur un persona konosí i kerí den ko- 
munidat. Mario, sosegá na pas. 


Despedida di Mario José Cicilia 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


Carlos Salsbach, sostené 
pa su nietu 

KRALENDIJK – Pa- 
stor Jairo Maduro di Aruba, 
konosí na Boneiru tambe, 
a drenta un periodo nobo 
di su bida, manera e mes 
ta informá. “Desde awe 
mi ta un saserdote sekular, 
miembro di Òrden di Pa- 
dernan di Santo Domingo 


di Guzman.” Di akuerdo ku 
Pader Maduro, e i otro ru- 
mannan a keda atmití na e 
Òrdo di Santo Domingo di 
e provinsia San Luis Bel- 
tran di Colombia pa fortale- 
sé su saserdosio ku estudio, 
orashon i prediká. 
“Awe nos novisiado a 


kuminsá i lo dura un aña 
promé ku profeshon defini- 
tivo. Awor ta papia ku Dios 
i di Dios. E promé Fraterni- 
dat Saserdotal a keda kreá 
ora nos a risibí e Krus di 
Dominicanonan i e regla”, 
segun saserdote Jairo Ma- 
duro. 


Periodo nobo den su bida 
Pader Jairo Maduro a bira saserdote sekular 


KRALENDIJK – Resi- 
entemente, na nòmber di 
Kolegio Ehekutivo di Bo- 
neiru, gezaghèber Edison 
Rijna a duna rekonosemen- 
tu na Rignaldo Oswaldo 
Marin, konosí tambe komo 
‘Rishi’, pa su hopi aña di 
dedikashon komo asistente 
tékniko di dòkter di wowo. 
El a kuminsá su karera na 
Entidat Públiko Boneiru, 
kaminda finalmente e taba- 
ta durante 30 aña den ser- 
visio. Pa hopi tempu largu 
Rishi tabata e úniko spesi- 
alista riba e tereno akí na 
nos isla. For di 10-10-’10 el 


Kolegio Ehekutivo ku rekonosementu na Rignaldo Oswaldo Marin 


a kuminsá traha den e me- 
sun funshon na Fundashon 
Mariadal. Despues di en 


total 44 aña di servisio, for 
di e luna akí e ta gosa di un 
penshun bon meresí. Ko- 


legio Ehekutivo ta gradisí 
Rishi pa su servisio na ko- 
munidat di Boneiru! 

Awèl sí. Boneiru mester paga 
tinu sí pa nan no viol’é. 
Nan gusta violá hende sèksi. 


Awendia ta usando e lema 
promoshonal ‘Boneiru ta sèk- 
si’. Ki bo ta pensa Tonchi? 


+ 
POLÍTIKA – POLITIKERIA 


Aki masoménos 7 luna 
ta elekshon di Konseho 
Insular. Ta tempu pa 
kuminsá tira lus atrobe 
riba kiko ta pasando den 
arena polítiko boneriano. 
Den e rúbrika aki, ku lo 
sali riba djárason i djalu- 
na den BONERIANO, 
nos lo komentá, anal- 
isá, kuestioná, elogiá, 
eksponé, 
desaprobá, 
etc., loke ta sosodé den 
polítika i politikeria. 


*** 
Manera ta parse, e 
partidonan polítiko ku 
sigur lo partisipá na e 
elekshon 
benidero 
ta 


MPB, Demokrat i UPB. 
Pero ta práktikamente 
sigur tambe ku Daisy 
Coffie lo partisipá ku su 
M21. Un nòmber stra- 
ño, kreá na analogia 
di movementunan rev- 
olushonario den Amérika 
Latino. 


*** 
Mas aleu por kompro- 
ndé ku Robby Beuken- 
boom tambe lo bolbe bai 
elekshon ku su partido 
Frente Sosial Progresivo 
(FSP). Na 2019 FSP a 
partisipá pa promé biá 
den elekshon di Kon- 
seho Insular, pero no 


a logra haña sufisiente 
asiento pa drenta Kon- 
seho Insular. No tabata 
falta masha pa el a logra. 


*** 
A sali den publisidat 
masoménos 
dos 
aña 
pasá ku e chèns ta grandi 
ku FSP lo kombiná lista 
pa e elekshon abenidero 
ku e partidonan chiki- 
tu ku tampoko a haña 
asiento. Entre otro e par- 
tidonan di Aljano Eme- 
renciana, Suzy Thodé i 
konsorsio. Nos ta kere 
ku Robby ta kometé eror 
si e mester bai kombiná 
lista ku e gruponan ei. E 


tin mas chèns si e bai su 
so. Pero t’e i su lidernan 
mester disidí. 


*** 
MPB ta kuminsá kam- 
paña elektoral den des- 
bentaha kompará ku otro 
partidonan, pa motibu ku 
nan a pèrdè Daisy Coffie, 
ku a lanta su mes partido. 
Nina den Heyer tambe a 
anunsiá ku e no ta bai e 
elekshon benidero. Pero 
den polítika bo mester 
tene kuenta ku tur kos. 
No ta nada straño ku 
Nina ta bai elekshon ku 
otro partido òf asta lanta 
su mes partido. Tur kos 
por fèrwagt den polítika. 


*** 
No mester pèrdè for di 
bista ku Nina den Heyer 
tabata haladó di voto riba 
lista di MPB. El a haña 
riba mil voto. Daisy a 
optené algu mas ku 200 
voto. Ta keda na Elvis 
Tjin Asjoe pa hasi kontròl 


di daño i purba buska 
remplaso pa dos kandi- 
datonan femenino aki. E 
mester traha duru! 


*** 
Loke nos ta haña ta 
na desbentaha di Daisy 
ta e echo ku el a bai ku 
su asiento di Konseho 
Insular na momentu ku el 
a bandoná MPB. Pa nos, 
sigur si bo no tabatin voto 
preferensial, esei ta un 
akto no desente i étiko. 
Segun lei bo por hasié, 
pero lei di konsenshi ta 
pisa mas den e kaso aki. 
Bo mester duna na Ce- 
sar loke ta di Cesar. 


*** 
Miéntras ku e trein 
polítiko ta kue belosidat 
pa yega stashon mart di 
otro aña, tin tambe un 
trein sindikal ta kore den 
su banda. Nos tin e trein 
ei tambe na bista. 
*** 
E tres lidernan prinsipal di FSP den e elekshon di tres aña pasá. Robby i 
su sòldánan Marugia Janga i Edsel Cecilia. 


Daisy Coffie na kabes di M21. 

ArUbA 
DEPOrTE 


KRALENDIJK--Di 
akuerdo ku informashon- 
nan ku e presidente di FFB 
sr. Luti Balentin a duna ku 
krakter di primisia na nos 
redaktor deportivo Ibi Piar 


djaluna último den entre- 
vista, ta mustra ku ta bai 
drecha un di nos stadionnan 
pa por hunga weganan in- 
ternashonal aki na kas mes, 
aki na Boneiru pues. 


Fin di siman pasá tabata 
na Boneiru un represen- 
tante di Concacaf ku a bin 
kontrolá i mira kiko lo tin 
di hasi o sea drecha na un 
di nos stadionnan, pa por 


KRALENDIJK--Buèl- 
ta Seis kampionato 2022 
di futbòl di nos isla, ta 
kuminsá e siman aki, pa 
ta mas eksakto djabièrnè 
awó 12 di ougùstùs 8'or 
anochi den Stadion Anto- 
nio Trenidad na Rincon, 
ora ku e dos ekiponan di 
Antriòl ku ta SV Vitesse di 
Antriòl Pabou enfrentá SV 
Uruguay di Antriòl Pariba. 
E partido aki ta primintí 
di bira sigur un tremendo 
partido ku e dos ekiponan 
aki di bario buskando e 3 
puntonan foi dje partido pa 


tuma distansia. 
Despues di e partido 
aki, Buèlta Seis ta sigui 
djadumingu 14 di ougùstùs 
2022 pa 7'or anochi den 
Stadion Antonio Trenidad 
na Rincon, ora ku e eki- 
ponan SV Atl. Flamingo 
di Nikiboko i e kampion- 
nan di SV Real Rincon 
enfrentá otro. Despues nos 
lo bini ku e partidonan ku 
ta sigui di e buèlta di seis. 
Éksito na e ekiponan den e 
partidonan di Buèlta Seis 
kampionato 2022 di futbòl 
di nos isla. 


K R A L E N D I J K - 
-Djabièrnè awó nos U14 
ta sali pa Santo Domingo 
i nan ta keda ayanan te dia 
19 òf 22. Si bo klasifi ká 
nan ta regresá kas dia 22 di 
e luna aki. E weganan na 
Santo Domingo mas bien 
ta un entrenamentu pa tur 
e selekshonnan ku ta parti- 
sipá, pa nan prepará pa pa- 
tisipá den U15 di Concacaf 


den yanüari febrüari otro 
aña. E parti di preparashon 
aki ta CFU ta hasi esaki. 
Sèmper bo ta haña Mer- 
ka ku Sentro Amerika aki ta 
mas duru ku nos, anto di e 
forma aki CFU ta prepará 
nos ekiponan pa nan por 
duna bataya, pa kua nan ta 
organisá e torneonan aki di 
preparashon. Ku esaki tur 
hende ta haña preparashon 


pa bai kompetí den torneo 
di Concacaf pa loke ta U15 
otro aña. Ta bon pa men- 
shoná ku e tipo di biahenan 
aki ta kostoso ya ku estadia 
ku kuminda k’eseinan CFU 
ta kubrí, pero ticket pa bi- 
aha si ku ta mas karu, t’abo 
mes tin ku kubri esaki. 
Tantu Concacaf komo 
CFU ta mesun kos, pa- 
sashi t’abo mes tin ku kubri 


esaki. 
Pa loke ta e torneonan 
di preparashon aki no tin 
ganamentu di Kopa, bo por 
haña un skalchi pero no tro- 
feo. Tambe nan tin regla ku 
tur hungadó mester hunga 
90 minüt durante e torneo. 
Kemen ku ta tres partido 
tin i tur hungadó mester 


hunga 90 minüt. Esei ta e 
kondishonnan ya ku ta un 
manera pa entrená i siña 
tambe, ya ku bou di U15 ta 
siña bo ta siña hunga bala. 
Momentu kubo yega 
U17 bai ariba tin kompe- 
tensia segun sr. Balentin 
presidente di FFB a bisa 
den entrevista e siman aki. 


KRALENDIJK--Pa 
loke ta nos selekshon U17, 
esaki ta sali dia 28 awó pa 
Tampa i nan ta hunga 5 par- 
tido. Nan ta hunga dia 30 
ougùstùs, 1 sèptèmber, 3 
sèptèmber, 5 sèptèmber i 7 
di sèptèmber. Si nos selek- 
shon U17 sali number 1 di 
nan grupo, nan ta sigui pa 
otro aña pa e segundo rònt 


di U17 pa loke ta Kopa 
Concacaf. Gana nos tin ku 
gana pa sigui den e torneo. 
Ku esaki ta hasi kubo 
tin ku bai traha mas duru, 
nos tin ku sòru di paga pa 
sugui. Pero e oportunidat 
t’ei pa sikiera bo por bai pa 
partisipá i logra mas ekspe- 
rensia pa otro un biá. 
Biá pasá esunnan ku a 


bai Santo Domingo, ta me- 
sun hungadónan ei a sigui 
pa U17. Asina e ta sigui bai 
di kua bo ta haña ku tòg e 
hungadónan ta keda huntu 
den e selekshonnan rumbo 
pa selekshon grandi. 
Esaki di akuerdo ku e 
presidente di FFB, sr. Lud- 
wig “Luti” Balentin den en- 
trevista e siman aki. 


Selekshon futbòl U14 ta sali djabièrnè 
awó pa Santo Domingo 


Selekshon U17 ta sali dia 
28 awó pa Tampa 


Buèlta Seis ta kuminsá djabièrnè 


Lo drecha un di nos stadionnan 
pa weganan di Concacaf 


drecha esaki pa weganan 
internashonal di Concacaf 
por tuma lugá aki na Bo- 
neiru mes. 
Aworakí manera ta ko- 
nosí, Boneiru tin ku hunga 
su weganan di kas na Kòr- 
sou ya ku nos stadionnan 
no ta kumpli ku eksigen- 
sianan pa e weganan aki. 
E representante di Con- 
cacaf ku tabata na Boneiru 
pa esaki, pa e fi n di siman 
aki lo manda tur e infor- 
mashonnan pa FFB, kiko 
tin di hasi na e stadionnan, 
kua di e stadionnan ta mas 
fásil i ménos kostoso pa 
drechá i pa keda kla pa ku- 


minsamentu di 2023. 
E representante di Con- 
cacaf ku ta na Boneiru pa 
esaki ta sr. Juan Andres 
Lasala ku a papia tambe ku 
representantenan di FFB i 
tambe di Indebon tokante 
esaki. Riba potrèt momentu 
ku Juan Andres di Concacaf 
ta huntu ku miembronan di 
FFB i tambe di Indebon i 
otronan, a bishitá stadion 
Antonio Trenidad djaluna 
último pa tuma nota di es- 
aki, kiko tin di hasi o sea 
drecha pa e stadion aki lo 
por bira un di e stadionnan 
ku lo por karga e weganan 
di Concacaf. 

ArUbA 
KÒrsOU 


WILLEMSTAD – Resi- 
entemente Kòrsou a keda 
sorprendí pa dos kaso di 
violashon di naturalesa, 
paisahe marino i kosta ku 
a tuma lugá durante trabou- 
nan di konstrukshon. Mi- 
nisterio di GMN den ko- 
laborashon ku Ministerio 
di VVRP lo analisá kada 
situashon separá. Den kaso 
di Pietermaai Ministerio 
di GMN eventualmente lo 
laga Carmabi duna kon- 
seho kiko ta e posibel daño 
na e ekosistema marino. 
Basá riba esaki ta tuma me- 
didanan kontra esnan re- 
sponsabel pa e akto ilegal 
aki. Pa loke ta trata kaso 


Jeremi, Ministerio di GMN 
den mesun koperashon ku 
Ministerio di VVRP i tam- 
be APC (komo ta trata aki 
di tereno privá) lo investigá 
e daño na naturalesa i buska 
konseho pa wak kon mas 
tantu posibel por restorá e 
daño na e terasa di kalki. 


Pietermaai 
Den e kaso di Pietermaai 
Ministerio di VVRP a duna 
pèrmit pa drecha pida kosta 
ku a sufri daño di diferente 
mal tempu den transkurso 
di añanan, pero a hasi otro 
kos ku e pèrmit ku a otorgá. 
Komo ku e situashon na Pi- 
etermaai ta trata di dèmpel- 


mentu di laman, no tin bista 
eksakto kiko e daño real lo 
por ta. Den e kaso aki lo 
pidi Carmabi pa hasi un in- 
vestigashon i duna konseho 
formulá den un rapòrt di e 
daño okashoná pa mira ku 
e rif di koral a sufri daño òf 
lo por sufri daño den futu- 
ro. Ku transkurso di tempu 
lokual a konstruí por for- 
ma peliger pa e rif di koral 
momentu ku presentá un 
mal tempu ku ta destruí e 
trabounan di dempelmentu, 
hala e tera i piedranan bai 
kuné i tapa parti di e área di 
koral ku ta mas leu den la- 
man. Klaramente a destruí 
tambe e struktura natural 


di e kosta pa pone un pida 
kosta artifisial. 


Jeremí 
Na Jeremi por mira 
klaramente destrukshon di 
e teras di kalki ku tin alo 
largo di e kosta. E terasa 
di kalki aki a forma su mes 
bou di laman alrededor di 
1 mion aña pasá i ta formá 
pa skelèt di miones di ko- 
ralnan chikitu ku hopi aña 
pasá tabata forma parti di 
un rif di koral bou di laman. 
Riba e teras aki tin ve- 
getashon ku ta keda chikitu 
komo ku e suela ta di kalki 
duru ku hopi buraku i porio 
ku ta laga awa pasa rápido 


bai abou. Lo no tin hopi or- 
ganismo grandi ta biba riba 
òf den e pida ku a destruí. 
Pero e burakunan i pori- 
onan ta forma sigur un lugá 
di biba i skonde pa kan- 
greunan, reptilnan i otro or- 
ganismonan chikitu. Hopi 
lamentabel ta e destrukshon 
di e bunita struktura natural 
di e kosta di terasa ku di su 
mes, nunka mas lo drecha. 
Lo por restorá esaki bèk 
dor di yena e parti ku a kita 
afó i trata na igualá e mu- 
raya natural di kalki pero 
pa semper lo keda mira si- 
katris di e daño ku a keda 
kousá na e paisahe di kosta 
di kalki ku a keda destruí. 


WILLEMSTAD-- Pro- 
mé Minister sr. Gilmar 
Pisas ta riba un biahe di 
trabou na Colombia den 
representashon di Reino pa 
e inougurashon di sr. Gus- 
tavo Francisco Petro Ur- 
rego komo Presidente di 
Colombia, kual a tuma lugá 
dia 7 di ougùstùs ultimo. 
Promé Minister sr. Pisas 
a hasi uso di oportunidat 
aki pa hiba kombersashon 
ku Presidente electo di Co- 
lombia sr. Gustavo Francis- 
co Petro Urrego i Vise Pre- 
sidente electo di Colombia 
sra. Francia Elena Márquez 


Mina dia 6 di ougùstùs. 


Interkambio 
Durante di e komber- 
sashon ku Vise Presidente 
electo sra. Francia Elena 
Márquez Mina a toka dife- 
rente tema manera e.o. 
hustisia ambiental, husti- 
sia sosial, e aspekto di pas, 
genero i rasial, reparashon 
históriko, kambio di klima, 
krísis ambiental i tambe 
fortifikashon di ekonomia 
entre Colombia i Kòrsou. 
Riba tur e áreanan aki ta 
deseá di por traha huntu ku 
Kòrsou i Hulanda i alabes 


kompartí eksperensia ku 
otro. 
Durante di e komber- 
sashon ku Presidente electo 
sr. Gustavo Francisco Petro 
Urrego a amplia riba e te- 
manan manera e.o. e dife- 
rente ratadonan ku Colom- 
bia tin den negoshashon ku 
Hulanda, MOU’s ku tin ku 
Kòrsou riba e áreanan di 
e.o. Peskeria, Kultura, Edu- 
kashon Agrikultura, Duana 
i Turismo. A informá e 
Presidente electo tambe ku 
Kòrsou ta trahando riba un 
tratado komersial ku Co- 
lombia i ta finalisando e 
tratado di aviashon. 


Relashon 
Presidente 
electo 
sr. 
Gustavo Francisco Petro 
Urrego a duna di konosé 
ku nan ke bai hasi mas uso 
di e relashonnan diplomá- 
tiko ku nan tin den Caribe 
pa por fortifiká San An- 
dres, traha riba un sentro 
kultural i edukativo, duna 
mas atenshon na e parti di 
salubridat, integrá ekspe- 


rensia ku e islanan den Ca- 
ribe, krea oportunidat pa tin 
mas koperashon entre otro 
riba e áreanan di komersio i 
krusero. Tambe e la elaborá 
riba kreamentu di un fon- 
do ku por yuda esnan mas 
marginal ku por keda afektá 
pa e situashon di kambio di 
klima. 
Di parti Colombia e 
la bisa ku lo trata di evitá 
kualkier avansé di e situ- 


ashon aki i ta deseá di por 
traha huntu ku tur e islanan 
den Caribe. 
Promé Minister sr. Pisas 
a splika Presidente electo 
sr. Gustavo Francisco Petro 
Urrego ku di parti Kòrsou 
tin e deseo pa sigui amplia 
i konkretisá e kontenido di 
tur e MOU’s i tratadonan 
ku Colombia. 
Ambos kombersashon a 
bai den un hopi bon esfera. 
Ministerio GMN tambe lo aktua kontra violashon 
di naturalesa 


Promé Minister di bishita 
na Colombia 

ArUbA 
ArUbA 


ORANJESTAD -- E a- 
nuncio di Minister Geof- 
frey Wever dialuna 8 di 
augustus cu prijs di gasolin 
y diesel lo baha diaranson 
awor, a trece alivio den co- 
munidad. 
Desde cu e guera di 
Ukraina a cuminsa, nos ta- 
bata sa cu Aruba tambe lo 
wordo afecta. Algun siman 
pasa nos a mira prijs di 
gasolin y diesel a cuminsa 
aumenta. 
Prome Minister Evelyn 


Wever-Croes a duna di co- 
noce cu Gobierno di Aruba 
a trata na absorbe mas tanto 
posibel den pasado, sinem- 
bargo e efecto di guera di 


Ukraina ta asina severo y 
ta durando asina largo cu 
Aruba no a scapa. Prijsnan 
di crudo, di gasolin, di die- 
sel a aumenta rond mundo 
y Aruba no tabata un ex- 
cepcion. “Pesey na mo- 
mento cu colega Minister 
Geoffrey Wever a anuncia 
cu e siman aki e prijsnan 
di gasolin y diesel lo baha 
drasticamente, el a duna 
un sentimento di alivio pa 
Gobierno y pa henter co- 
munidad. Despues di cada 


ORANJESTAD -- Dia- 
domingo den oranan di 
anochi presencia di polis a 
wordo pidi pa un boksmen- 
to na altura di e rotonde pa- 


riba di santana di Paradera. 
Segun prome informe cu un 
di e chauffeurnan lo tabata 
bou infl uencia. 
Na yegada nan a bin 


ORANJESTAD -- Dia- 
domingo algo despues 
di 8’or y mey di anochi, 
presencia di polis a wordo 
pidi pa un accident cu a 
sosode un poco mas pa- 
riba di Warda di Polis di 
Santa Cruz, na rotonde di 


Macuarima. 
Na yegada polis a bin 
compronde cu e Eco Sport 
tabata biniendo di pariba a 
subi e rotonde y a bay dal 
frontal contra un Kia Rio 
shinishi. 
No tabata tin niun perso- 


na herida, pero si mesora 
polis a ripara cu e chauf- 
feur di e Eco Sport ta bou 
infl uencia. Despues di a 
pone supla, polis a detene 
e chauffeur di e Eco Sport 
y a transport’e pa warda di 
polis. 


Prijs di gasolin y diesel 
ta baha e siman aki 


tempestad, solo ta sali bek, 
y den e caso aki tambe nos 
ta mira cu solo a cuminsa 
sali despues di e tempestad 
causa pa e pandemia mun- 
dial Covid-19 y pa e guera 
di Ukraina. 
Speransa ta e ultimo 
cos cu nos mester perde. 
Turismo ta bayendo bon, 
y esaki lo crea mas desa- 
royo economico, crea mas 
cupo di empleo y ohala 
sector di horeca aumenta e 
sueldonan tambe. Costo di 


bida na Aruba ta keda halto. 
Ohala cu e rebaho di prijs 
di gasolin y diesel cuminsa 
trece alivio den esey tam- 
be,” Prome Minister Eve- 
lyn Wever-Croes a expresa. 


Chauffeur bou inﬂ uencia 
a wordo deteni 


compronde cu e chauffeur 
di un Toyota Tercel berde 
no a regula su velocidad na 
tempo, a subi e rotonde y a 
bay dal patras di un Toyota 


Boksmento na rotonde pariba 
di santana di Paradera 


Rav. 
Segun testigonan na e 
sitio a bisa cu e chauffeur 
di e Tercel lo tabata un otro 
persona cu despues di e 
impacto mesora a sali core 
bay y e ocupante core tuma 


e rol di chauffeur over. 
E ocupante a bisa polis 
cu e ta e chauffeur. 
Polis a laga e chauffeur- 
nan di ambos auto supla, 
pero niun di dos tabata bou 
infl uencia. 

ArUbA 
ArUbA 


ORANJESTAD -- Di- 
aluna atardi den careda di 
4’or polis a bay e crusada 
conoci pa accidente ariba 
Engelandstraat cu Frank- 


rijkstraat. Un biaha mas a 
sosode un accidente eynan 
entre dos auto. 
Na yegada di polis a bin 
topa un Honda SUV y un 


Kia Picando v-car. E dama 
den e Kia Picanto tabata 
esun mas herida, cu corta 
na cabes y mas dolor na 
curpa, pa locual ta e otro 
chauffeur e la ricibi golpi 
na brasa pero tabata ok. 
Na yegada di ambulance 
e Paramediconan a opta pa 
hiba e dama herida Hospi- 
taal pa haya mas tratamen- 
to. Polis di trafi co tambe a 
yega na e sitio mirando cu 
tabata trata di un accidente 
cu hende herida. 


ORANJESTAD – Di- 
aranson a tuma lugar e Ex- 
cellence Awards di Grape 
Holding di e segundo cu- 
artal aña 2022. Aki a reco- 
noce e empleadonan y su- 
pervisor di entre otro Divi 
Phoenix, Divi Village, Divi 
Dutch Village, Divi Golf y 
Divi & Tamarijn All Inclu- 
sive cu mas a destaca den 
e segundo cuartal. Esaki a 
tuma lugar den e ballroom 


di alhambra caminda tur e 
nominadonan tabata pre- 
sente hunto cu nan famia. 
Minister di Turismo sr. 
Dangui Oduber ta aprecia 
locual cu Grape Holding 
ta haci pa nan emplead- 
onan, e tipo di aprecio aki 
ta mantene un moral na tra- 
bou halto cu ta transforma 
na duna emihor servicio y 
hospitalidad na nos bishi- 
tantenan. 


Minister Oduber ta man- 
da palabra di aprecia na tur 
e nominadonan cu destaca 
den nan trabou y un pabien 
na tur e ganadornan. 
Divi & Tamarijn All In- 
clusive ganador Employee 
Front Of The House award 
Kimberly Wernet. 
Divi & Tamarijn All In- 
clusive ganador Supervisor 
Front of tbe House award 
Irene Robert. 


Divi & Tamarijn All In- 
clusive ganador Employee 
Back OF The House award 
Veronica Quandt. Divi & 
Tamarijm All Inclusive ga- 
nador Supervisor Back Of 
The House award Magaly 
De Nobrega. Divi Phoenix 
Employee & Supervisor of 
Second Quarter 2022. Ga- 
nadornan Christian Cataño 
y Mary Fernandez. 
Divi Village Employee 


& Supervisor of Second 
Quarter 2022. Ganadornan 
Anthonette Brinkman y 
Ronald J Koolman. 
Divi Dutch Village Em- 
ployee & Supervisor of 
Second Quarter 2022. Ga- 
nadornan Ricardo Erasmus 
y Amaury Minier. Divi Golf 
Employee & Supervisor of 
Second Quarter 2022. Ga- 
nadornan Julian Heredia y 
Anouska Holiger. 


Dama herida den accidente ariba 
crusada conoci di Frankrijkstraat 


Minister Dangui Oduber: 
Masha pabien na e ganadornan di Exellence Awards di Divi 

ArUbA 
sTATIA/sAbA/sT. MAArTEN 


SABA/STATIA 
– 
Despues di a warda basta 
tempu, a sigurá servisio no- 
tarial na Saba i St. Eustatius 
ku binida di Marcia Bou- 
terse. Pa basta tempu e dos 
islanan no tabatin akseso 
direkto na un Notario. 
Bouterse resientemente 
e reuní ku gezaghebber di 
Saba, Jonathan Johnson, 
diputado Rolando Wilson, 
konsehero di gobièrnu Ge- 
rald Simmons i registro di 
hipotek, Robert Zagers, 
na Saba. Tambe Bouterse 
a bishitá St. Eustatius ka- 
minda e tabatin enkuentro 
ku komisario di gobièrnu, 
Alida Francis. E notario a 
papia tokante su plannan 
riba término kòrtiku i largu 
ku ámbos gobièrnu. 


Asuntu di tereno 
Durante e enkuentro na 
Saba, gezaghebber John- 
son a proveé den detaye 
introdukshon di asuntu di 
registro di propietario di 
tereno na un manera korek- 
to, inkluyendo su desaroyo 
históriko. 
Simmons a kompartí 
idea riba posibel solushon 
i un kaminda pa dilanti pa 
e hende di Saba ku tin pro- 
blema pa registrá tereno. 
Siguiendo e proyekto ku a 


kuminsá kuné, Legal Desk, 
na Saba, mester traha riba 
un proyekto nobo den ko- 
laborashon ku tur partner. 
El a menshoná Kadaster na 
Hulanda, e departamento 
di bibienda di e ministerio 
di asuntunan interior i rela- 
shon di Reino, BZK i En- 
tidat Públiko Saba. “Ta im- 
portante pa Entidat Públiko 
Saba pa bini ku e proyekto 
na un manera inklusivo ku 
e komunidat di Saba pa si- 
gurá ku ta tuma na konsi- 
derashon e konosementu 
lokal históriko di derecho 
di propiedat. E notario ta 
hunga un ròl importante 
den esaki,” Simmons a bisa. 


Servisio un nesesidat 
Durante su enkuentro 
ku Bouterse, komisario di 
gobièrnu, Alida Francis, a 
papia tokante e persepshon 
general ku no tin sufisiente 
negoshi na Statia i Saba pa 
tin un ofisina di Notario 
permanente establesé. “Mi 
ta konvensí ku apesar di 
esaki e servisio aki ta un 
nesesidat pa e isla kontinuá 
desaroyá. E demanda haltu 
pa servisio notarial pa yega 
na hipotek aktualmente ta 
prioridat haltu. Sinembargo 
mi a kurashá Bouterse pa 
informá e komunidat di e 


rango amplio di servisio, 
inkluso último tèstamènt, 
asosashon sivil, etc.,” Fran- 
cis a bisa. 


Gratitut 
Komisario di gobièrnu 


Francis, gezaghebber John- 
son i diputado Wilson, a 
ekspresá nan gratitut na 
Notario Bouterse pa bini 
St. Eustatius i Saba. E re- 
presentantenan di gobièrnu 
a sigurá e notario ku e tin 


un partner fuerte den ám- 
bos entidat ku lo aportá i 
fasilit’é kaminda ta posibel. 
Bouterse tin 16 aña di 
eksperensia 
profeshonal 
trahando na Hulanda i shete 
aña den e region karibense. 


ST. MAARTEN – Pro- 
mé minister di St. Maarten, 
Silvera Jacobs, a realisá 


un bishita na Prince Wil- 
lem 
Alexander 
School, 
Dr. Martin Luther King Jr. 


School i St. Martin Voca- 
tional Training School, riba 
un tour pa entregá material 
di skol riba e promé dia di 
skol. 
Durante su bishita, e 
promé minister a papia ku 
maneho, staf i studiantenan 
di Vocational School, pa 
kompartí palabra di en- 
kurashamentu riba nan pro- 
mé dia di skol. 
E tasnan ku kontenido 
a bira posibel debí na e es- 
fuerso di kolaborashon di e 
promé minister, Your Voice 
Your Choice Foundation, 
ku patrosinio di di Island 


Concrete, Adolphus Ri- 
chardson Office Supplies, 
Penny’s Dept Store, Look- 
ing Good II i Van Dorp. 
E aporte komunitario akí 
ta hasi posibel ku 50 mucha 
a risibí material di skol i 
tambe bale pa unifòrm. A 
risibí mas konfirmashon pa 
donashon pa e fundashon i 
lo prosesá esakinan durante 
e siman akí. 
Durante 
wikènt 
lo 
entregá sinku tas na e 
muchanan na St. Maarten 
Children’s Home i 13 na in- 
dividuonan. 
Durante e tour a entregá 


12 tas na Vocational Train- 
ing School, 8 na Prince Wil- 
lem Alexander, 7 na Milton 
Peters College i 5 na Martin 
Luther King School. 
“Niun mucha mester 
keda tras debí na falta di 
akseso na material di skol 
adekuá. 
Tempu kisas ta poko 
duru aktualmente, pero mi 
ta komprometé pa fasilitá 
e provishon pa hopi asis- 
tensia i oportunidat pa pro- 
mové un ambiente positivo 
pa siña,” promé minister 
Jacobs a bisa. 


Promé minister ta kolaborá ku komunidat 


Ofisina Notario nobo 

KRALENDIJK -- E 
pareha Jason Cicilia i 
Ruthaily Wanga, a kon- 
traé matrimonio djaluna. 
Mainta e pareha a pasa e 
proseso na registro sivil 
i pa mas anochi a sele- 
brá den seno familiar na 
Arowak. 
Pastor Centje Alex 
Senchi i su esposa Pòpi, 
a trese palabra di Señor 
den nan bida nobo, re- 
sando huntu ku e pareha 
resien kasá. 
“Boso lo uni, pero no 
ta bira meskos, pero hun- 
tu sí. Pasenshi, bida lo no 
bira mas fásil, pero mas 
difísil. Pordon ta nifi ká, 
stòp i kuminsá di nobo. 
Pordoná ta nifi ká un pá- 
gina nobo a kuminsá. 
Siña i korigí otro. Hasié 
ku kanto di salmo. No ku 
rabia riba otro. Tambe bo 


por korigí otro kantando. 
Nunka hasi komo si fuera, 
ami ta esun. Amor no ta 
broma i ta orguyoso. Amor 
semper ta perseverá. Kiko 
ku pasa, sigui ku otro. Keda 
krese huntu i bira fuerte i 
fi el na otro. Semper e kos 
mas importante, konfi a den 
Dios,” pastor Senchi a bisa 
dilanti tur presente. 
Jason a bisa na su es- 
posa: “Awe mi ta kasa ku 
bo, deklará bo mi amor pa 
semper.” 
Su esposa Ruthaily a 
bis’é: “Mi stimá bo hopi i 
ta karga pasenshi ku bo i 
huntu nos ta bai pa semper, 
den nòmber di Dios.” 
Ámbos a dirigí palabra 
na otro ku hopi emoshon. 
Na fi nal tata di Ruthaly, 
Efrein, a bisa na e pareha: 
“Mi a entregá awe mi úniko 
yu muhé na abo Jason. 


Kuid’é pa mi. Awe boso 
a kasa i subi e barku ma- 
trimonial. Ta bon pa boso 
sa, solamente un kapitan 
tin riba e barku aki. Esei ta 
Dios.” 


Jason i Ruthaily a kontraé matrimonio 

Diputado James Kroon tabata e úniko mandatario ku a pone atenshon na famia 
Tromp, relashoná ku konmemorashon di 30 aña di fayesimentu di Niki Tromp, ko- 
nosí pa su funshon di hefe interino di Ofi sina di Turismo i kordinadó di Regata In- 
ternashonal di Boneiru. Aki por mira Kroon huntu ku miembronan di famia Tromp 
despues di un santu sakrifi sio di misa. 


KRALENDIJK-- Cha- 
cha di Tony Leijnse a haña 
un kompañé pa bai kontinuá 
ku aktividat na Arowak. Un 
molukse, Gitta Lopulissa 
Leijnse, bon kokí, ta na Bo- 
neiru i pronto ta bai laga e 
hendenan sera konosí kuné, 
bon bisá konos’é su manera 
di kushiná. 
Gitta, huntu ku Chacha, 
kende no ta deskonosí na 
Boneiru, ta bai reaktivá 


Arowak dentro di poko. 
Esei ta loke BONERIANO 
por a tende di nan. 
Gitta ta un kòki ku hopi 
eksperensia i a traha hopi 
na Hulanda komo shèf 
kòki. Preparashon ta den 
ful swing pa e dia yega pa 
e ambiente kustumbrá na 
Arowak. Un reportero di 
BONERIANO a mira es- 
nan menshoná i a saka nan 
potrèt e siman aki. 


Gitta e molukse ta bai 
aktivá Arowak 
Diputado Kroon a 
pone atenshon 


